‘’Ռուս ժողովուրդն ունի ազատ խոսելու իրավունք’’. Էնթոնի Բլինքեն
ԱՄՆ-ի պետքարտուղար Էնթոնի Բլինքենը Մամուլի ազատության միջազգային օրվա կապակցությամբ դատապարտել է Ռուսաստանի, Չինաստանի և Աֆղանստանի կառավարություններին` լրագրողների դեմ իրականացվող ճնշամիջոցների համար:
ԱՄՆ-ի պետքարտուղար Էնթոնի Բլինքենի խոսքերով, Միացյալ Նահանգները կենսական նշանակություն ունի ազատ մամուլի խթանման գործում, ինչպես հայրենիքում, այնպես էլ` արտերկրում: Ազատ մամուլի օրվա կապակցությամբ Բլինքենը հայտարարել է. «Տեղեկատվության, գաղափարների, կարծիքների, այդ թվում՝ այլախոհների ազատ խոսքը կարևոր է հասարակության համար: Կենսունակ անկախ մամուլն առողջ ժողովրդավարության հիմնաքարն է»: Վաշինգտոնի արտաքին մամուլի կենտրոնում ելույթի ժամանակ Բլինքենը Չինաստանի ղեկավարներին երեքշաբթի օրը դատապարտել է, տեխնոլոգիական միջոցները չարաշահելով, վերահսկողությանը, ոտնձգություններին, ահաբեկումներին ու գրաքննությանը զարկ տալու համար: «Աֆղանստանում թալիբները պարբերաբար ճնշում են աֆղանական անկախ մամուլը, մասնավորապես մեծ արգելքներ դնելով կին լրագրողների և գյուղական վայրերում աշխատողների առջեւ’’, ասել է նա: Նրա խոսերով, վերջին հարցումների համաձայն, Աֆղանստանում Թալիբանի կողմից իշխանությունը ստանձնելուց ի վեր փակվել է լրատվամիջոցների 40 տոկոսը: Բլինքենի խոսքերով, այսօր ի հայտ են գալիս նոր սպառնալիքներ: Այդ սպառնալիքների շարքում է Ռուսաստանի պատերազմն Ուկրաինայում, ինչի արդյունքում ապրիլի 28-ին զոհվեց «Ազատ Եվրոպա/Ազատություն» ռադիոկայանի լրագրող Վիրա Հիրիչը: Ամերիկացի բարձրաստիճան դիվանագետին հարցրել են Washington Post-ի սյունակագիր, Ռուսաստանի ականավոր ընդդիմադիր առաջնորդ Վլադիմիր Կարա-Մուրզայի մասին, որը որպես Միացյալ Նահանգների բնակիչ, վերջերս է վերադարձել Ռուսաստան և ձերբակալվել իր տան մոտ՝ «ոստիկանությանը չենթարկվելու մեղադրանքով»: «Ռուս ժողովուրդը, ինչպես բոլոր մարդիկ, ունի ազատ կերպով խոսելու իրավունք։ Նրանք ունեն ազատ արտահայտվելու և իրենց ձայնը լսելի դարձնելու, ազատ և արդար ընտրություններ անցկացնելու իրավունք», ասել է Բլինքենը, ու հորդորել է Ռուսաստանին հրաժարվել պատժիչ օրենքների կիրառումից: Բլինքենն ասել է, թե Կարա-Մուրզան և մի շարք այլ այլախոհներ այժմ կանգնած են 15 տարվա ազատազրկման վտանգի առջեւ պարզապես միայն այն բանի համար, որ Ռուսաստանի կողմից Ուկրաինայում չհրահրված ներխուժումն անվանել են ‘’պատերազմ’’, այլ ոչ թե ‘’ռազմական հատուկ գործողություններ’’, ինչպես հրահանգել է ասել նախագահ Պուտինը: